《冲虚宫》
宋代·王逵

修炼曾君些，传闻固异常。
坛留皂荚树，人去白云张。
龟得胎中息，神藏肘后方。
辽东鹤未返，华表夜苍苍。

作者简介：（991—1072）开德府濮阳人，字仲达。真宗天禧三年进士。为广济军司理参军，历工、刑、兵三部郎中，知数十州事。为人志意广博，好智谋奇计，欲以功名自显，不肯碌碌无为，故所至威令大行，远近皆震。尤笃于好善，民遇饥荒赖其济而活者甚众。